एसडीएम ने किया खनन कार्य का अवलोकन
निजामपुर |खंड के गांवों में हो रहे पत्थर के अवैध खनन की शिकायतों के बाद गुरुवार एसडीएम सुरेश कासवां ने गांव धौलेड़ा बायल में चल रहे पत्थर क्रेशरों का औचक निरीक्षण किया। उन्होंने कहा कि अवैध क्रेशर चलाने वालों के खिलाफ सख्त कार्रवाई की जाएगी और पत्थर की चोरी को रोका जाएगा। बता दें कि गांव धौलेड़ा, बायल, बीगोपुर, रावता की ढ़ाणी के ग्रामीणों को इन क्रेशरों के कारण भारी परेशानी का सामना करना पड़ रहा है। ग्रामीणों ने इसकी शिकायत जिला प्रशासन को भी की थी। उसके बाद एसडीएम ने अरावली पर्वत श्रेणी में आने वाले गांव धौलेड़ा बायल में मौके पर पहुंचकर चल रहे खनन कार्य का निरीक्षण किया।
hin_Deva hin_Deva